TVNorge

TVNorge (tidligere forkortet TVN) er en norsk TV-kanal. Den eies og drives av Discovery Norway, som igjen eies av Warner Bros. Discovery. Warner Bros. Discovery eier også kanalene FEM, MAX, VOX, Discovery Channel, TLC, Eurosport, Eurosport 2 og Eurosport Norge, kanaler som også opererer i det norske markedet. 


== Eierskap ==
Kanalen begynte å sende 5. desember 1988 og ble dermed den første helnorske, reklamefinansierte fjernsynskanalen, og var det frem til 1992. Den 9. januar 2012, da hele TV 2 ble solgt til Egmont, var det ingen norskeide reklamefinansierte riksdekkende fjernsynskanaler igjen. 
Gründerne bak TVNorge var Ola Grønvold, Erik Rynning og Ola Steinsrud. Hallvard Flatland kom inn senere. 
TVNorge ble tidlig kjent på grunn av programmene Casino og Starshot.
I 1997 kjøpte TV 2 49,33 % av aksjene i TVNorge, men solgte aksjene til det luxembourgske mediekonsernet SBS Broadcasting i 2004, som ble kjøpt av ProSiebenSat.1 Media i 2007. 
14. desember 2012 ble TVNorge solgt fra tyske SBS Nordic til amerikanske Discovery Communications.


== TVNorge ==
Kanalen startet sine sendinger den 5. desember 1988 med et timelangt og direktesendt underholdningsprogram fra Oslo Cabaret med Lill Babs og Tomboy som musikalske trekkplastre. Æren av å åpne kanalen fikk programleder Hallvard Flatland.Blant kanalens mest populære programmer de seneste årene, finner vi blant annet 71° nord, Alt for Norge, I kveld med YLVIS, Helt perfekt.
Det amerikanske datafirmaet Novell reiste sak om midlertidig forføyning mot TVNorge i 2003 da de mente at den nye N-logoen til TVNorge lignet Novells logo. Novell tapte saken.
SBS Media hadde i 2011 en totalomsetning på 1 milliard kroner. Det var en økning på 35,7 prosent fra året før (754 millioner kroner), og det høyeste noen gang for selskapet. Driftsresultatet ble på 230 millioner kroner, en økning på 74,2 prosent fra året før. Dette ga en driftsmargin på 22,5 prosent.Discovery Networks Norge og TVNorge har i dag rundt 160 ansatte. Kanalen har dekningsgrad på 95,4 %. TVNorge er Norges tredje største TV-kanal basert på antall seere. TVNorge distribueres via satellitt, kabel-tv og det digitale bakkenettet. Kanalen retter sine sendinger i stor grad mot seere i alderen 15 til 50 år, og har de siste årene økt antall norske egenproduksjoner sterkt. Deriblant har satsing på humor vært svært viktig
Programinvesteringene økte i 2011 til 489, 9 millioner kroner, fra 367, 6 året før.
De skiftet logo første gang i 1995, fra TVN til TVNorge.


== Profiler i TVNorge ==
2021 (ufullstendig):
Thomas Giertsen
Lene Kongsvik Johansen
Espen Eckbo
Atle Antonsen
Calle Hellevang-Larsen
Magnus Devold
Jon Almaas
Solveig Kloppen
Anne Rimmen
Ronny Brede Aase
Tuva Fellman
Einar Tørnquist
Jon Øigarden
Trond Fausa Aurvåg
Tom Stiansen
Ine Jansen
Petter Schjerven
Janne Formoe
Carsten Skjelbreid
Synnøve Skarbø
Erik Follestad
Fridtjof Nilsen
Ole Martin Alfsen
Lasse Kjus
Otto Robsahm
Pål Gordon Nilsen
Petter Schjerven
Henrik Elvestad
Jonas Bergh-Johnsen
Tom Strømnæss
Lilli BendrissTidligere profiler (utvalg):

Hallvard Flatland
Birgitte Seyffarth
Vegard Ylvisåker
Bård Ylvisåker
Rolv Wesenlund
Kristopher Schau
Kjetil André Aamodt
Anne-Kat. Hærland
Harald Eia
Bård Tufte Johansen
Jenny Skavlan
Thomas Gullestad
Esben Selvig
Jan Thomas
Helén Vikstvedt
Odd-Magnus Williamson
Henrik Thodesen
Øyvind Rafto
Anders Hoff
Helge Hammelow-Berg
Jarle Andhøy
Alexander Nyhagen
Henriette Bruusgaard


== Administrerende direktører og sjefsredaktører ==
Erik Rynning 1988-1995
Trygve Tamburstuen 1995-1996
Jan Steinmann 1996-1997
Pål Trælvik 1997-2001
Morten Skotland Hansen (fung.) 2001-2002
Morten Aass 2002-2008
Morten Skotland Hansen (fung.) 2008-2009
Harald Sigmund Strømme 2009-2017
Tine Austvoll Jensen 2017-


== Omleggingene i 2009 ==
I mai 2009 gjorde kanalen det kjent at den nedlegger sin nyhetssending, værmeldingen og sporten i løpet av høsten 2009. Dermed vil programposter som Aktuelt, Sporten, Været og Spotlight forsvinne fra kanalen. Kanalen har hatt nyhetssendinger siden 1991. De legger også ned lokal-TV-satsingen OsloTV i løpet av 2009. Kanalens siste nyhetssending gikk søndag den 27. september.
Kanalens daværende kommunikasjonsdirektør, Ditlef M. Jacobsen, begrunnet avgjørelsen med at kanalen ønsket å rendyrke sin profil som underholdningskanal kombinert med en stadig sterkere konkurranse blant nyhetsmediene. Han poengterte også at kanalen både hadde mindre forutsetninger og ressurser til å lage tyngre nyhetssendinger enn NRK og TV 2, og at seertallene hadde vært sviktende det siste året. Dette kombinert med at Internett stadig «spiser seg mer og mer innpå» var også en medvirkende årsak. En annen grunn til at kanalen ga opp nyhetskampen er omleggingen fra analog til digitalt sendenettverk. Direktør Øystein Kristiansen i Mastiff fortalte at TVNorge baserte mye av sin nyhetsdekning på samarbeid med lokal-TV-stasjoner. Men på grunn av at flere av disse hadde gått overende de senere årene falt grunnlaget for samarbeidet bort.Kanalens administrerende direktør, Harald Strømme, hevdet at avgjørelsen ikke var finanskriserelatert, men et offensivt grep for å rendyrke TVNorges profil som en bred, sterk underholdningskanal. «Avgjørelsen hviler på et ønske om å være framtidsrettede og kunne investere i de områdene vi er best. Vi må kjempe der vi har størst muskler, og er best egnet til kamp».
Når du kommer hjem og slenger deg ned i sofaen, så er du allerede oppdatert fra Internett og andre kanaler. Det er ingen grunn for å lage et NRK «light» med en brøkdel av menneskene og ressursene


== TVNorge HD ==
TVNorge var den første norske TV-kanalen til å starte sendinger i HD. TVNorge HD startet sendingene 3. oktober 2008 og har det samme sendingsskjemaet som TVNorge. Programmer som ikke er tilgjengelig i HD, vil bli sendt i standard-definisjon (dette vil i hovedsak inkludere eldre programmer).
TVNorge HD hadde planer om å sende 71° nord i HD samme høst som en del av HD-satsingen, men på grunn av de økonomiske utgiftene som inngår i små fleksible HD-kameraer, som de hadde behov for, ble dette droppet. Det ble istedenfor sendt i HD i 2010.


== TVNorge og politisk reklame ==
TVNorge er en tydelig motstander av forbudet mot politisk reklame i Norge og har ved et par anledninger utfordret bestemmelsen. Som en reaksjon i 2008 bestemte Menneskerettighetsdomstolen i Strasbourg at norske myndigheters forbud mot politisk reklame krenker ytringsfriheten på et området der vernet er spesielt viktig, nemlig politiske ytringer. Dommen var enstemmig.


== Seerpotensial / Dekningsgrad ==
De deler av befolkningen som har hatt mulighet til å ta inn TVNorge ved et gitt årstall.

1989: 28 % (1,2 millioner)
1991: 36 % (1,5 millioner)
1996: 60 % (2,6 millioner)
2003: 88 % (4 millioner)
2008: 93 % (4,5 millioner)


== Se også ==
Lister over norske TV-programmer


== Referanser ==


== Eksterne lenker ==
Offisielt nettsted 
(en) TVNorge – kategori av bilder, video eller lyd på Commons 
TVNorges programskjema
SBS Broadcasting